<classify> Washindi hao ni Hamis Wed Ally, dereva wa mabasi kutoka Mtwara, mshindi wa milioni tatu, na Sultan Omary, mfanyabiashara anayeishi Dar es Salaam mshindi wa Sh milioni moja.Akizungumza jana, Ofisa Uhusiano na Matukio, Dangio Kaniki, alisema msingi wa promosheni ya Jiongezee na Mshiko ni maswali ya maarifa kwa ujumla na inawapatia wateja wake fursa ya kujishindia hadi Sh milioni 50 mwishoni mwa promosheni hii.Hadi sasa Airtel imetoa Sh milioni 36 kwa washindi 16 wa promosheni hii kutoka sehemu mbalimbali hapa nchini. Hii ni ishara ya jinsi gani kampuni yetu ilivyoenea na kuwafikia watanzania wengi hapa nchini, aliongeza Dangio.Mmoja wa washindi wa droo ya nane, Kitabu Ally kutoka Kigoma, aliyeshinda milioni tatu alisema: Nina furaha kubwa sana kuwa miongoni mwa washindi wa promosheni hii ya Jiongezee na Mshiko kwani nilikuwa najaribu mara kwa mara na jitihada hizo zimezaa matunda.Nategemea kutumia fedha hizi kukuza biashara yangu, kutengeneza nyumba yangu na kusaidia familia yangu. Hii ni fursa Airtel inawapatia wateja wake kwa kuwapa raha wateja wake na vile vile kuwaongezea vipato vyao.  <topic>: UCHUMI 